Il-Pulizija f’Los Angeles, arrestaw żagħżugħ ta’ 20 sena li allegatament kien qed jhedded li jispara bl-addoċċ fuq xi ħadd fi triq kemm-il darba twit tiegħu fuq Twitter tiġi retweeted għal 100 darba. The Los Angeles Times irrapportat li Dakkari Dijon McAnuff kien arrestat fuq suspett li jwettaq att kriminali. L-investigazzjoni bdiet fl-aħħar jiem meta l-uffiċjali tal-pulizija kienu informati dwar ritratt fuq Twitter. Dan kien juri arma tan-nar ippuntanta lejn triq f’Los Angeles b’sentenza mar-ritratt tgħid 100 (retweet) u nispara lil xi ħadd mixi fit-triq.” L-investigaturi qalu li kienu f’pożiżżjoni li jinterċettaw lil McAnuff mal-profil tiegħu fuq Twitter u jaslu sad-dar tiegħu fejn kien arrestat. Aktar tard il-Pulizija ddeterminaw li l-arma tan-nar kienet air rifle, li nġabret mid-dar tiegħu.